Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Põrkasin hiljuti ühe võõraga kokku, kes küsis mu käest:
"Olete te oma eluga rahul?"
Sain teada, et tegu on psühhiaatriga
ja ta ütles, et see küsimus on üks olulisemaid, millele vastata.
Vastasin talle: "Olulisem kui see, kas mina olen rahul oma eluga,
on see, kas Jumal on minuga rahul?"
Vaatame täna 7'ndat kogudust, kellele Johannes kirjutas
ja näeme, et Jeesus polnud selle kogudusega kohe üldse rahul.
Palun, et avaksite oma Piiblist Ilmutuse raamatu 3. peatüki.
Ilmutuse raamatu 3. peatükk.
Seal on juttu Laodikeia kogudusest,
kellega Jeesus oli tõenäoliselt kõige vähem rahulolev,
võrreldes kuue eelneva kogudusega.
Põhjus selleks oli nende vales vaatenurgas.
Piibellik tõde on see,
et kuniks meil pole Jumala vaatenurka,
pole me ka Talle meelepärased.
Piiblis on üks teine kirjakoht, mis räägib Kristuse meele omamisest
ja ka uuendatud meele omamisest.
Meele, mis on meeleparanduse tagajärg.
Siinne usklike kogukond elas Laodikeias
ja kuigi neid kutsuti usklikeks,
elasid nad kaugel
elava Jumala eesmärkidest ja vaatenurgast.
Vaatame Ilmutuse 3:14, kus kordub juba tuttav alguslause:
"Ja Laodikeia koguduse inglile kirjuta: Nõnda ütleb Aamen"
Siin kirjas, nagu kõigis varasemas kuues kirjas,
me näeme, kuidas Jeesust kirjeldatakse ühel unikaalsel moel.
Siin öeldakse Ta kohta, et Ta on Aamen.
Tegu on heebreakeelse sõnaga, mis tähendab "tõeline" või ka "ustav"
ja me näeme hetke pärast, et siin on tegu liiasusega.
Kuid mida rõhutada tahan, on see:
siinne "Aamen" kasutamine räägib ühest reageeringust.
Üks asi, mida siin Laodikeia koguduse kohta näeme,
on see, et nad ei reageerinud õigesti Jumala ilmutusele
ehk Jeesuse isikule.
Nende elu polnud kooskõlas Jumala tõega.
Nii peame küsima ka endilt:
kas me elu on elatud selliselt,
et inimesed näevad selles Jumala vaatenurka, eesmärke
ja seda, mida Ta tahab meiega teha oma nime auks?
Ilmutuse 3:14: "Ja Laodikeia koguduse inglile kirjuta:
Nõnda ütleb Aamen, ustav ja tõeline Tunnistaja"
Kõik need kolm sõna - Aamen, ustav ja tõeline
lähtuvad ühest ja samast heebreakeelse sõna juurest.
Tõsi, see siin on kirjutatud kreeka keeles,
kuid sama kehtib ka kreeka keele puhul.
Seega me näeme siin esimese asjana,
et Jeesus oli see,
kes reageeris ustavalt elava Jumala tõele.
Tema on see, kes tõi esile tõe: "Sõna sai lihaks".
See peegeldab Tema elu,
mis reageeris täiuslikult Jumala plaanidele.
Me näeme, et Jeesust kutsutakse siin ka
"Esimeseks" või "Alguseks", mis kreeka keeles on "arkhé"
ja mida kasutatakse ka peaingel Miikaeli puhul.
See ei tähenda tingimata seda,
et peaingel Miikael oli esimene ingel, kes loodi,
vaid see tähendab, et ta on valitsev ingel;
tal on ülemvõim kõigi teiste inglite üle.
Seda sama öeldakse ka Jeesuse kohta -
seda ei Ta on ülim ja ülem.
Kelle või mille üle? Loeme edasi.
Jumala loomise üle.
Oleme varasemalt sellest rääkinud, aga sellest on oluline uuesti rääkida,
sest see mõte, et Ta valitseb üle kogu Jumala loodu,
rõhutab meile, et pole olemas aega, mil Jeesust poleks olnud olemas.
Nagu paljud teist teavad, ma elan Iisraelis
ja enamus mu tööst saab tehtud seal ja heebrea keeles.
Nii ütleb ka heebreakeelne tekst,
et Jeesus on esimene kogu Jumala loodu seas.
Seetõttu on ka paljudel Iisraeli messiaanlikel kogudustel
vale arusaam sellest, kes Jeesus on.
Nad näevad Teda kui esimest loodut kogu Jumala loodu seas,
kuid see pole üldse see.
Sellist aega pole kunagi olnud, kus Jeesust poleks olnud.
Ta on igavene
ja seda mitte vaid tuleviku, aga ka mineviku mõistes.
Nii ütleb see salm siin, et Jeesus valitseb kogu loodu üle.
Seetõttu ongi nii oluline, kas Ta on rahul meiega?
Peaksime seda endilt küsima,
sest Jeesusel on ülemvõim üle kogu loodu.
Vaatame edasi salmi 15, kus näeme seda sama tõde,
mis edastati ka kuuele eelnevale kogudusele.
Jeesus ütleb salmis 15: "Ma tean su tegusid"
See annab ühe hinnangu.
Selleks, et teada, kas keegi on meelepärane või mitte,
ei vaata Jumal vaid sellele, mida me ütleme või usume,
kuigi ka see on tähtis.
Meie uskumused ja ütlused
väljenduvad kõige paremini meie tegudes.
Seetõttu Ta ütlebki salmis 15: "Ma tean su tegusid",
tuues seejärel esile probleemi:
"...et sa ei ole külm ega kuum."
Ta räägib siin kahest asjast.
Esimene puudutab pühendumist.
Laodikeia koguduse usklikel puudus tugev pühendumine
ja nii ei täitnud nad ka ustavalt Jumala tahet ega eesmärke.
Teiseks puudus neil innukus.
Need kaks asja aga käivad käsikäes.
Nii et nad polnud ei külmad ega kuumad.
Jeesus ütleb: "Oh oleksid sa ometi külm või kuum!
Aga nüüd, et sa oled leige"
St mitte innukas ja tõeliselt pühendunud.
"Aga nüüd, et sa oled leige ja mitte külm ega kuum"
Ja vaadake nüüd, mida Ta ütleb.
"...sülitan ma su välja oma suust."
See pole nüüd just kõige meeldivam keelekasutus,
aga Ta ütleb siin, et see kogudus ajab Jumalal südame pahaks.
Ehk nad olid Talle vaimses mõttes pettumuseks.
Nii peame küsima ka endilt,
et kui Jumal hindab me elu - ja Ta teeb seda pidevalt,
siis on Ta sellega rahul või mitte?
Kas me teod, sõnad, mõtted ja eesmärgid -
kõik see, mis teeb meist meie,
on need Jeesusele meelepärased või ajavad need Tal südame pahaks?
Vaatame salmi 17:
"Et sina ütled: Ma olen rikas"
Probleem on selles, et nad mõõdavad oma tublidust
maise mõõdupuu järgi.
Nad on sattunud vale küüsi, mis elab ka tänapäeval
ja see on järgmine -
inimesed usuvad, et kui nad on rahaliselt kindlustatud,
siis Jumal on ka nendega rahul ja õnnistab neid;
et nende rikkus ja rahaline kindlustatus
on kui tunnistuseks nende ustavusest.
Kuid see pole.
Sest Jeesus hindab siin salmis seda kogudust
mitte tuginedes nende finantsnäitajatele,
vaid sellele, kuidas nad reageerivad Jumala tõele.
Salm 17: "Et sina ütled: Ma olen rikas ja mul on rikkust küllalt"
See "mul on rikkust küllalt" tähendab võimu või meelevalda.
See räägib sisuliselt võimest täita oma igatsusi.
"...mul on rikkust küllalt
(ja ma saan teha, mida iganes soovin)
ning mul ei ole puudu millestki"
See ütleb selle koguduse kohta, et nad on rõõmsad ja rahul iseendaga.
Jeesus aga ütleb hoopis midagi muud.
"...ning sa ei teagi",
tuues esile viis omadussõna, milleks on oma põhjus.
Mis need on?
Salm 17 lõpuosa:
"...ning sa ei teagi, et sa oled vilets ja armetu
ja vaene ja pime ja alasti"
Siinne sõna "alasti" tähendab "häbiväärne".
Ta nimetab siin viite asja
ja Piibli mõistes tähendab number 5 kõike, mida on puudu.
Seega, kui Jeesus hindab seda kogudust,
leiab Ta nii paljudes valdkondades asju, mis neil on puudu.
Mis neil siis on puudu?
Ta ütleb esmalt, et nad on vaesed.
Mida Ta selles kontekstis silmas peab,
on see, et nad on vaesed Jumala asjade suhtes;
Jumala väe, viljade ja loomuse suhtes.
Siis ütleb Ta, et nad on pimedad
ehk nad ei näe asju Jumala vaatenurgast lähtuvalt.
Ja lõpuks ütleb Ta, et nad on alasti ehk häbiväärsed.
Meil on üks valik, mida teha.
Iga inimene,
kuigi taandame selle hetkel vaid usklike peale.
Iga usklik saab kord seisma Jumala kohtujärje ees.
Samas uskliku jaoks pole see seotud tema päästega.
Me ei räägi sellest täna selles kontekstis,
kas keegi on päästetud või mitte.
Kuid Jeesus räägib siin kogudusele, kes tunnistab, et nad on usklikud,
öeldes, et kui Jumal neid hindab, leitakse nad olevat häbiväärsed.
Me kuuleme kas sama või siis seda, et Ta on rahul meiega.
Mingit vahepealset varianti pole.
Me oleme Jumala silmis kas meelepärased või häbiväärsed.
Vaatame edasi salmi 18, mida me siis tegema peaks.
Võib-olla kogete, et olete samas seisus -
kaugel Jumala eesmärkidest ja tahtest.
Olete uskunud valeõpetust,
et Jumal on vaid selleks, et aidata teil täita oma eesmärke.
Ta aga tahab, et teeksime hoopis järgmist:
"Ma annan sulle nõu osta minu käest"
ehk "paluda minu käest".
Üks asi, mida peab siin rõhutama, on see,
et kui selle koguduse elus saaks üldse midagi muutuda -
kui ka meie elus saaks üldse midagi muutuda,
siis see algab ja lõppeb Jeesusega,
kes on ainus, kes saab tuua selle meelepärase muutuse me ellu.
Nii ütleb Ta salmis 18: "Ma annan sulle nõu
osta minu käest tules proovitud kulda"
Me leiame sarnase keelekasutuse 1 Korintlaste 3. peatükist,
kus on juttu asjade läbikatsumisest.
Mida Jumal siinse kujundiga öelda püüab,
on see, et tuli kõrvaldab kõik mustuse ja see on see, mida Ta teha tahab.
Jumal vaatab läbi iga viimse kui aspekti
meie elust ja olemisest.
Iga me käitumise, sõna ja mõtte,
soovides puhastada neid kõigest, mis ei ole puhas.
Mida see tähendab?
Kõigist asjadest, mis on vastuolus Tema loomusega.
See on teema, mida kogu Ilmutuse raamat käsitleb,
kuna see kõik puudutab Jumalariiki ja selle rajamist.
Nii peaksime olema valvel,
et me loomus ja elu peegeldaksid Jumalariiki.
See aga on võimalik vaid Jeesuse nõul ja juhtimisel.
Ta ütleb siin:
"...ma annan sulle nõu osta minu käest tules proovitud kulda,
et sa saaksid rikkaks"
Ta ei räägi siin kopsakast pangakontost,
vaid rikkaks olemisest heade tegude poolest.
Näeme edaspidistes saatedes, kuidas seal saab olema 24 vanemat,
kes juhivad ja valitsevad Jumala kuningriigis.
Näeme seal, kuidas need isikud
olid kohe kindlasti rikkad heade tegude poolest
ja kuidas nad kasutasid neid tegusid Jumala nime auks.
Siin Ta aga ütleb: "...et sa saaksid rikkaks,
(ning ostaksid mu käest) valgeid rõivaid,
et end nendega riietada
ja et ei saaks avalikuks sinu alastioleku häbi.
Ta kasutab siin kujundit mitte õigest riietusest.
Tuginedes rabide kooli õpetusele,
mis lähtub mitte Ilmutuse raamatust, aga prohvetlikust tõest,
siis kui keegi on alasti,
on tal puudu headest tegudest, usust ja sõnakuulelikkusest.
Kui aga keegi on rüütatud valgeisse rõivaisse,
on tegu kellegagi, kes peegeldab oma elus Jumala tõde.
See on tegelikult see,
millest kogu Ilmutuse raamatu 2-3. ptk. räägivad -
sellest, et peegeldaksime oma elus Jumala loomust.
See on Jumala ootus iga oma koguduse suhtes.
Vaatame 18. salmi lõpuosa,
mis räägib silmasalvist, millega võida oma silmi.
Ma tean, et osa piibliõpetlasi toob esile tõsiasja,
et Laodikeia oli hästi tuntud silmasalvi tootmise poolest,
mis aitas inimestel ravida oma silmi.
Oli see nii või ei, ma ei tea,
sest olen kuulnud, et seda silmasalvi toodeti ka väljaspool Laodikeiat.
Meie asi aga on keskenduda sellele,
et Jumal tahab, et näeksime asju Tema vaatenurgast lähtuvalt.
Kui me ei näe asju Jumala tõe prisma läbi,
ei peegelda ka me elu Tema plaane ja eesmärke.
Seetõttu Ta ütlebki salmis 18:
"...silmasalvi võida silmi, et sa näeksid."
Salm 19: "Keda iganes mina armastan,
neid kõiki ma noomin ja karistan (ehk distsiplineerin)."
Neid kõiki ma noomin ja karistan (ehk distsiplineerin) -
see on väga oluline mõte,
sest see räägib esmalt sellest, et Jumal seab asjad korda.
Siinkohal üks tark asi, mida iga päev teha.
Paluge Jumala korra järele oma elus.
Paluge, et Ta korrigeeriks teid, sest see on see, mida Isa tahab teha.
Ta tahab, et Ta lapsed elaks ja käituks korralikult
vastavalt Jumala Sõna tõdedele.
Kui aga keegi mässab Tema noomimise vastu,
järgneb distsiplineerimine.
See aga on hea asi.
Miks?
Sest kui noomimine ei aita ja te mässate selle vastu,
järgneb sellele distsiplineerimine, mis sunnib muutust tulema esile.
See on see, mida Jumal teeb nendega, keda Ta armastab.
Ta asetab meid olukordadesse,
kus me oleme sunnitud muutuma Tema Poja sarnaseks.
Hakkame mõne saate pärast uurima Joosepi elu,
kes on täiuslik näide kellestki, kes läks läbi suurtest raskustest.
Kuid see kõik tõi kaasa sõnakuulelikkuse ta elus.
See tegi temast inimese, kes suutis kanda suurt vastutust.
Nii et noomimine ja distsiplineerimine
on üks Jumala armastuse väljendusviise.
Ärge mässake selle vastu ega põgenege selle eest,
vaid võtke see vastu kui Jumala juhis.
Nüüd aga selle salmi viimane osa: "Ole siis innukas"
Las ma küsida te käest midagi.
Paljud inimesed on pühendunud, kirglikud ja distsiplineeritud
ning innukad asjades, mis neid huvitavad.
Kuid kas me oleme innukad ka Jumala asjades?
Teate, mida innukus teeb?
Kui me oleme innukad Jumala asjades,
siis me ka parandame meelt (salmi 19 lõpuosa).
Innukus Jumala asjade suhtes
toob me elus esile ka meeleparanduse
ja see omakorda Jumala viljad ehk selle tules puhastatud kulla.
Jõudes 20. salmiga selle 7-nda kirja lõpuni,
tahan, et näeksite, kuidas Ta selle lõpetab.
Ta lõpetab selle väga olulise piibelliku tõega
ja see puudutab lähedast suhet Jumalaga.
Sa ei sa kunagi olema see, kes Jumal tahab, et oleksid;
sa ei saa kunagi kasvama, küpsema ega nägema asju nagu tarvis,
kuniks sa ei kasva lähedases suhtes Jumalaga.
Ja see on see, millest Ta siin räägib.
Salm 20: "Ennäe"
See sõna püüab me tähelepanu.
Jumal tahab näha,
oleme me ka päriselt huvitatud sellest, mida Ta tahab öelda?
Ta ütles ennist: "Ma annan sulle nõu."
Kas te olete huvitatud Jumala nõuannetest?
Huvitatud kuulda asjadest Jeesuse vaatenurgast lähtuvalt?
"Ennäe, ma seisan ukse taga ja koputan."
See kätkeb endas ühte kutset.
Mäletate tänase piiblitunni algust ühe sõnaga,
mille kaudu Jeesus peegeldab üht oma olulist iseloomu joont,
et näeksime Tema loomust ja reageeriksime vastavalt.
Ta ütles, et Ta on Aamen.
Rääkisime juba, et see "Aamen" nõuab üht reageeringut,
nii nagu ka 20. salm, kus Ta ütleb: "Ma seisan ukse taga"
ja mitte ei koputanud vaid korra, aga pidevalt.
See näitab üht järjepidevust ja pühendumist.
Ta ei koputa vaid korra ja astu siis minema.
Las ma küsida midagi.
Ma töötasin kord müügimehena, kes käis ukselt uksele.
Kui koputasin mõnele uksele ja kedagi ei tulnud,
liikusin edasi järgmise ukseni.
Teatud mõttes mul polnud isegi ootust,
et keegi tuleks avama.
Kui sa aga ikka väga vajad rääkida kellegagi,
siis sa koputad mitu korda ja üha tugevamini,
jäädes sinna ukse taha pikemaks.
See on see, mida ka Jeesus teeb.
Ta ei koputa vaid korra, minnes siis ära,
vaid Ta ütleb: "Ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse
ning söön õhtust temaga ja tema minuga."
See kõik viitab osadusele ja lähedusele.
Miks Ta sellest just siin räägib?
Kui tahame tõeliselt muutuda, siis mida selleks tarvis läheb?
Keegi mõtleb: "Teen kõvasti tööd ja pühendun, nii kuis jaksan.
Ma lihtsalt otsustan teha seda, mida Jumal tahab, et ma teeksin."
Kuid las ma öelda midagi.
Meil küll on sageli need head kavatsused,
aga need ei too kaasa mingit muutust.
Me küll liigume mõnda aega õiges suunas,
aga saame peagi saatana käest lüüa.
Miks?
Sest tõeline muutus lähtub vaid lähedusest Jumalaga.
Seetõttu Ta ütlebki: "Ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse"
Ta tuleb, et näidata üles lähedust ja oma suurt igatsust me järele.
"Ma tulen tema juurde sisse
ning söön õhtust temaga ja tema minuga."
Milleni see lähedus aga viib?
Vaatame salmi 21, kus Ta ütleb: "Kes võidab"
See lähedus tähendab
Tema igapäevast tundmist ja kogemist;
Tema ülistamist ja kuulamist ning Tema ees vaikselt olemist.
See on see, kust see lähedus tuleb, tuues kaasa ka võidu me ellu.
Salm 21: "Kes võidab,
sellel ma lasen istuda koos minuga mu troonile,
nagu minagi olen võitnud ning istunud oma Isaga tema troonile."
Me näeme siin taas,
kuidas meid tõmmatakse Jumala ligiollu.
Ühtlasi viitab see salm meelevallale.
Ainuüksi siis, kui teame ja kogeme Jumala lähedust,
mis on juurdunud armastusse,
oleme me ka varustatud omama seda meelevalda.
Laodikeia kogudusele meeldis võim ja rikkus,
kuid alles siis, kui elame lähedases suhtes elava Jumalaga,
võime me ka tunda Jeesuse tõelist isikut ja olemust
ning kogeda Tema armastust.
Alles siis saab Ta usaldada meile meelevalla,
millega valitseda asjade üle,
mille Jumal on me võimu alla alistanud.
Salm 22: "Kellel kõrv on, see kuulgu, mida Vaim ütleb kogudustele!"
Mu lootus ja palve on,
et me käiks ikka ja jälle neid kirju läbi,
et kuulda Jumala Vaimu ja reageerida Talle õigesti.
Olge õnnistatud ja näeme taas!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas